wannaphong/clean_thaiwikipedia huggingface dataset:
# ขุมทรัพย์สุดขอบฟ้า 3 ตอน ศึกอภินิหารครูเสด
ขุมทรัพย์สุดขอบฟ้า 3 ตอน ศึกอภินิหารครูเสด  เป็นภาพยนตร์ภาคที่ 3 ในซีรีส์ของอินเดียน่า โจนส์ ออกฉายวันที่ 24 พฤษภาคม ค.ศ. 1989 เป็นภาพยนตร์แอ็คชั่น จัดจำหน่ายโดย พาราเมาท์ พิกเจอร์ส ผลิตโดย ลูคัสฟิล์ม กำกับโดย สตีเวน สปีลเบิร์ก ซึ่งต่อจากตอน ถล่มวิหารเจ้าแม่กาลี และมีภาคต่อจากนี้ ในปี 2008 คือตอน อาณาจักรกะโหลกแก้ว

ภาพยนตร์ทำรายได้ 474.17 ล้านเหรียญ

 เรื่องย่อ 
ในปี 1938 อินเดียน่า โจนส์ (แฮร์ริสัน ฟอร์ด) ต้องเดินทางตามหาขุมทรัพย์อีกครั้ง นั่นคือ จอกกาลิซ หรือจอกศักดิ์สิทธิ์ที่พระเยซูใช้ในพระกระยาหารมื้อสุดท้าย แล้วจอกที่ว่านี้ยังเคยรองรับพระโลหิตของพระองค์ตอนถูกตรึงกางเขนมาแล้วด้วย จากนั้นจอกดังกล่าวตกอยู่ในมือของโจเซฟแห่งอารามาเทียอยู่พักหนึ่ง ก่อนจะหายสาบสูญไปนับพันปี เงื่อนงำล่าสุดก็คือ อัศวินสามพี่น้องแห่งสงครามครูเสดเป็นผู้พิทักษ์เอาไว้ คนพี่คนแรกได้เสียชีวิตไปก่อน ส่วนอัศวินคนที่สองก่อนตายก็ได้เปิดเผยความลับนี่แก่บาทหลวงรูปหนึ่ง ส่วนคนน้องสุดท้องก็ไม่มีใครได้พบมาตลอด 700 ปี ว่ากันว่าเขายังคงปกป้องจอกนี้อยู่ ในตำนานได้กล่าวไว้ว่า ใครได้ครอบครองและดื่มน้ำจากจอก คนผู้นั้นจะมีชีวิตอันเป็นนิรันดร์ หลังจากที่ ศจ.เฮนรี โจนส์ (ฌอน คอนเนอรี่) พ่อของอินดี้ก็ได้ออกตามหาจอกแล้วก็หายไปก่อนหน้านี้ อินดี้จึงรีบดำเนินการสืบหาร่องรอยของพ่อทันที แล้วการผจญภัยครั้งใหม่ก็เริ่มขึ้น มันนำพาเขาไปพบกับศัตรูดั้งเดิมอย่างพวกนาซี และ โดโนแวน ที่ต้องการจอกเช่นกัน

 นักแสดงนำ 
 แฮร์ริสัน ฟอร์ด รับบท อินเดียน่า โจนส์ / อินดี้
 ฌอน คอนเนอรี่ รับบท เฮนรี่ โจนส์
 แอลลิสัน ดู๊ดดี้ รับบท เอลซ่า
 จอห์น รีส-เดวี่ รับบท โซลล่า

 งานสร้างภาพยนตร์ 
ต่อมาเมื่อหนังภาค 2 ฉายไปและยังทำเงินอยู่ ทางจอร์จ ลูคัส ก็เริ่มมาคุยกับผู้กำกับถึงหนังภาค 3 ซึ่งลูคัสเสนอว่าอยากให้ภาค 3 มันเกี่ยวกับเรื่องของบ้านผีสิง แต่เผอิญช่วงนั้น ผู้กำกับ เพิ่งสร้าง Poltergeist ไปเมื่อปี 1982 และเขาก็ไม่อยากทำอะไรที่มันซ้ำซาก จอร์จ ลูคัส เลยคิดบทเกี่ยวกับเรื่องของจอกกาลิซขึ้นมาแทน แล้วผู้กำกับก็เสนอให้เป็นเรื่องเกี่ยวกับพ่อลูกตระกูลโจนส์ ซึ่งคนที่จะมาแสดงเป็นพ่อของอินดี้ คือ ฌอน คอนเนอรี่ ต้นตำรับแห่ง เจมส์ บอนด์ และนักแสดงอื่นๆ จาก 007 ในแต่ละภาค

จอห์น รีส-เดวี่ กับ Denholm Elliott ก็มารับบทเดิมจากภาคแรก เป็นซัลล่าห์และมาร์คัส ซึ่งคราวนี้ทั้งสองคนก็ลงมาร่วมผจญภัยกับอินดี้สองพ่อลูกด้วย  จอห์น รีส-เดวี่ เป็นคนถนัดเรื่องฮา Denholm Elliott ก็เสริมเข้าไปอีก แบบให้สนุกเลยเพลินไปกันใหญ่ แอลลิสัน ดู๊ดดี้ ผู้หญิงอินดี้ของภาคนี้ เป็นอีกหนึ่งดาราที่แสดงอารมณ์ทางดวงตาได้ดีมากคนหนึ่ง ตอนที่แสดงอารมณ์โลภ ทำได้เยี่ยมมาก เหมือนเธอตกอยู่ในภวังค์ของสมบัติชิ้นนั้นจริงๆ อีกคนที่น่าจดจำไว้ คือ River Phoenix ที่มาแสดงเป็นอินดี้ตอนหนุ่มในเมื่อภาพยนตร์เริ่ม
# อโศกมหาราช
อโศกมหาราช  เป็นภาพยนตร์ประวัติศาสตร์อินเดีย นำแสดงโดย ศาห์รุข ข่าน การีน่า กาปูร์ อะจิส กุมาร และจอห์นนี่ เรเวอร์ เป็นภาพยนตร์เรื่องหนึ่งของบอลลีวู้ดที่มีชื่อเสียงระดับโลก มีความยาว 171 นาที และ หนึ่งใน ละครประวัติศาสตร์ ของ อินเดีย ได้แก่ อมราปาลี พระเจ้าอชาตศัตรู อโศกมหาราช และ โชธา อัคบาร์ ภาพยนตร์เรื่องนี้ถ่ายทำและออกฉายในปี พ.ศ. 2544 เป็นภาพยนตร์ในเครือ ยาส โจปรา

เนื้อเรื่องย่อ
เรื่องราว “อโศกมหาราช” มหากาพย์ภาพยนตร์ที่เล่าเรื่องจากเสี้ยวหนึ่งในพระชนม์ชีพของมหาจักรพรรดิอโศก หลานชายของพระเจ้าจันทรคุปต์ เมารยะ
ผู้ครองบัลลังก์แคว้นมคธเมื่อ 300 ปีก่อนคริสต์ศักราช เมื่อปู่สละราชบัลลังก์ออกบวช พระเจ้าพินทุสารพระบิดาสืบต่อ บัดนี้กาลเวลาล่วงเลย แก่ชราลงไป ใครจะได้ครองบัลลังก์ ศึกสายเลือดระหว่างพี่น้องต่างมารดา
บัลลังก์ตกเป็นของเจ้าชายอโศก เพื่อขยายราชอาณาจักร พระเจ้าอโศกทรงก่อสงครามนองเลือดที่สุดในประวัติศาสตร์ โดยเข้าตีคลิงกะแคว้นเพื่อนบ้านจนพินาศย่อยยับ
หลังจากได้รับชัยชนะบนกองซากอศุภนับแสน พระเจ้าอโศกทรงสำนึกเสียพระทัย จนตั้งประปณิธานว่าจะยุติการเดินทางบนเส้นทางแห่งสงคราม หันมาทุ่มเทให้กับการทำนุบำรุงและเผยแพร่ศาสนาพุทธให้ขจรไกล

นักแสดงนำ
ศาห์รุข ข่าน รับบท เจ้าชายอโศก /ปาวัลย์
การัน เทวนี รับบท เจ้าชายอโศก (วัยเด็ก)
การีน่า กาปูร์ รับบท เจ้าหญิงกูอามากี
อจิต กุมาร รับบท เจ้าชายสุสิมะ
แดนนี่ แดนสงภา รับบท วิรัตน์
ราหุล เทพ รับบท ภีมะ
หริชชิตา ภัททร์ รับบท มหาเทวี (พระมารดาของเจ้าชายอโศก)
เกอร์สัน เดอ จุนหะ รับบท มหาราชาพินทุราช
ศุภาชินี อาลี รับบท มหาเทวีธามะ
อุเมชช์ เมฮรา รับบท มหาราชจันทรคุปต์ เมารยะ
สุราช บาลจี รับบท เจ้าชายอายะ
# ออร์เคสตราลสวีต (บัค)
ออร์เคสตราลสวีต  หรือบางครั้งเรียกเป็นภาษาฝรั่งเศสว่า อูแวร์ตูร์  จำนวน 4 ชิ้นของโยฮัน เซบัสทีอัน บัค มีรหัสแคตาล็อก BWV 1066–1069 เป็นผลงานประพันธ์ในช่วงปี ค.ศ. 1725 ถึง 1735 ขณะบัคใช้ชีวิตอยู่ที่เมืองไลพ์ซิจ เป็นดนตรีแบบบาโรกที่เปิดตัวด้วยทำนองเชื่องช้า และตามด้วยท่อนฟิวก์ที่เร่งจังหวะเร็วขึ้น

ออร์เคสตราลสวีตของบัค มี 4 ชิ้น ได้แก่

 อูแวร์ตูร์หมายเลข 1 ในบันไดเสียง ซี เมเจอร์ 
อูแวร์ตูร์หมายเลข 1 ในบันไดเสียง ซี เมเจอร์ (Ouverture No. 1 in C major, BWV 1066) แบ่งเป็น 7 มูฟเมนต์ ได้แก่
 Ouverture
 Courante
 Gavotte I/II
 Forlane
 Minuet I/II
 Bourrée I/II
 Passepied I/II
 อูแวร์ตูร์หมายเลข 2 ในบันไดเสียง บี ไมเนอร์ 

อูแวร์ตูร์หมายเลข 2 ในบันไดเสียง บี ไมเนอร์ (Ouverture No. 2 in B minor, BWV 1067) แบ่งเป็น 7 มูฟเมนต์ ได้แก่
 Ouverture
 Rondeau
 Sarabande
 Bourrée I/II
 Polonaise (Lentement) - Double
 Minuet
 Badinerie
มูฟเมนต์ที่ 7 ชื่อ Badinerie มักนิยมนำไปบรรเลงเดี่ยวฟลูต

 อูแวร์ตูร์หมายเลข 3 ในบันไดเสียง ดี เมเจอร์ 

อูแวร์ตูร์หมายเลข 3 ในบันไดเสียง ดี เมเจอร์ (Ouverture No. 3 in D major, BWV 1068) แบ่งเป็น 5 มูฟเมนต์ ได้แก่
 Ouverture
 Air
 Gavotte I/II
 Bourrée
 Gigue
มูฟเมนต์ที่ 2 ชื่อ Air กลายเป็นชิ้นงานดนตรีบาโรกที่ได้รับความนิยมที่สุด โดยเฉพาะเมื่อออกุสต์ วิลเฮล์ม (1845-1908) นักไวโอลินชาวเยอรมัน นำไปเรียบเรียงใหม่ ใช้ชื่อว่า Air on the G String 

 อูแวร์ตูร์หมายเลข 4 ในบันไดเสียง ดี เมเจอร์ 
อูแวร์ตูร์หมายเลข 4 ในบันไดเสียง ดี เมเจอร์ (Ouverture No. 4 in D major, BWV 1069) แบ่งเป็น 5 มูฟเมนต์ ได้แก่
 Ouverture
 Bourrée I/II
 Gavotte
 Menuet I/II
 Réjouissance
# ช่างตัดผมแห่งเซวิลล์
thumb|มิคาอิล คาราคาช รับบทเป็น ฟีกาโร ช่วงทศวรรษ 1910
ช่างตัดผมแห่งเซวิลล์  เป็นอุปรากรภาษาอิตาลีความยาว 2 องก์ โดยโจอากีโน รอสซีนี (1792 – 1868) ดัดแปลงจากบทละครชวนหัวต้นฉบับภาษาฝรั่งเศส ชื่อ Le Barbier de Séville ou la Précaution inutile (1775) ของปีแยร์-โอกุสแต็ง การง เดอ โบมาร์แช ออกแสดงรอบปฐมทัศน์ที่โรงละคร Teatro Argentina กรุงโรม เมื่อวันที่ 16 กุมภาพันธ์ ค.ศ. 1816 และเป็นอุปรากรอิตาลีเรื่องแรก ๆ ที่เดินทางไปเปิดการแสดงในสหรัฐอเมริกา ที่นิวยอร์ก เมื่อ ค.ศ. 1825 Henry Edward Krehbiel, "Chapter 1", A Book of Operas: Their Histories, Their Plots and Their Music, New York, The Macmillan Company, 1909, from googlebooks และเป็นอุปรากรเรื่องหนึ่งที่ประสบความสำเร็จสูงสุด Fisher, Burton D. The Barber of Seville (Opera Classics Library Series). Grand Rapids: Opera Journeys, 2005.

ในช่วงแรกที่อุปรากรเรื่องนี้ออกแสดง กลับไม่ได้รับการยอมรับนัก เนื่องจากถูกต่อต้านโดยผู้ชื่นชอบผลงานของโจวันนี ไปซีเอลโล (1740 – 1816) ที่เคยแต่งอุปรากรจากเรื่องเดียวกันนี้ ใช้ชื่อว่า Il barbiere di Siviglia, ovvero La precauzione inutile  ตั้งแต่ปี ค.ศ. 1782 Loewenberg, Alfred, "Paisiello's and Rossini's Barbiere di Siviglia" (April 1939).  Music & Letters, 20 (2): pp. 157–167. ซึ่งกล่าวหารอสซีนีแต่งอุปรากรชิ้นนี้เพื่อเทียบชั้น และล้อเลียนงานของไปซีเอลโล ซึ่งเน้นเรื่องราวเกี่ยวกับความรัก ต่างจากของรอสซีนีที่เน้นเรื่องขบขัน http://www.bamptonopera.org/repertory/paisiellobarberpress.htm

ท่อนอาเรีย ชื่อ Largo al factotum จากอุปรากรเรื่องนี้ เป็นหนึ่งในอาเรียที่ได้รับความนิยม โดยเฉพาะท่อนที่ร้องว่า Figaro! Figaro! Figaro! ปรากฏอยู่ในวัฒนธรรมสมัยนิยมจำนวนมาก เช่น ภาพยนตร์แอนิเมชัน วูดดี วูดเพ็กเกอร์ ทอมกับเจอร์รี่ กล่าวกันว่าเป็นอาเรียสำหรับนักร้องเสียงแบริโทน ที่ร้องยากที่สุดเพลงหนึ่ง
# โรเบิร์ต เชอร์ร็อด
โรเบิร์ต ลี เชอร์ร็อด  (8 กุมภาพันธ์ ค.ศ. 1909 – 13 กุมภาพันธ์ ค.ศ. 1994) เป็นนักข่าว นักเขียน บรรณาธิการชาวอเมริกันเขาเป็นนักข่าวสงครามให้กับนิตยสารไทม์และนิตยสารไลฟ์ ครอบคลุมเหตุการณ์ในสงครามโลกครั้งที่สอง ไปจนถึงสงครามเวียดนาม ในช่วงระหว่างสงครามโลกครั้งที่สองเขาเข้าร่วมกับนาวิกโยธินสหรัฐอเมริกา เข้าร่วมยุทธการที่แอตตู, ทาราวา, ไซปัน, ไอโยจิมา และโอกินาวา เขายังเขียนหนังสือเกี่ยวกับสงครามโลกครั้งที่สอง อย่าง Tarawa: The Story of a Battle (1944) และ History of Marine Corps Aviation in World War II (1952) เขาเป็นบรรณาธิการนิตยสารไทม์ในช่วงระหว่างสงครามโลกครั้งที่สอง ต่อมาเป็นบรรณาธิการให้กับ The Saturday Evening Post จากนั้นเป็นรองประธานบริษัทเคอร์ติสพับบลิชชิง
# คโธเนียน
คโธเนียน  เป็นเผ่าพันธุ์ในเรื่องชุดตำนานคธูลู โดยมีบทบาทครั้งแรกในเรื่องสั้น Cement Surroundings (พ.ศ. 2512) ของไบรอัน ลัมลีย์แต่ไม่ได้ปรากฏตัวให้เห็น คโธเนียนมีบทบาทสำคัญในนิยายเรื่องThe Burrowers Beneath (พ.ศ. 2517)

 ลักษณะ 
คโธเนียนมีลักษณะคล้ายกับหมึกขนาดมหึมาแต่ไม่มีตา โดยส่วนลำตัวนั้นเหมือนกับหนอนและมีเมือกหุ้มตัวไว้ แม้จะมีรูปร่างคล้ายกับหมึก แต่คโธเนียนก็เป็นสัตว์บกและจะตายเมื่อจมน้ำ เนื้อของคโธเนียนยังบาดเจ็บเมื่อสัมผัสกับน้ำอีกด้วย

คโธเนียนนั้นอาศัยอยู่ใต้ดิน มีอายุยืนกว่าพันปี โดยคโธเนียนส่วนใหญ่นั้นจะอาศัยอยู่ในชั้นใต้ดินใกล้กับแกนโลก ส่วนใหญ่แล้วมนุษย์จะได้เจอคโธเนียนหลังการปะทุของหินหนืด หรือเป็นคโธเนียนที่หลงมาชั้นผิวดิน ไม่ก็เป็นคโธเนียนตัวเมียที่กำลังจะวางไข่ แม้คโธเนียนที่โตเต็มวัยจะทนความร้อนได้สูงแต่ลูกๆของคโธเนียนนั้นสามารถใช้ไฟเผาให้ตายได้ เนื่องจากคโธเนียนจะวางไข่ครั้งละน้อยจึงหวงไข่และลูกของตนมาก คโธเนียนเคลื่อนไหวไปใต้ดินด้วยการละลายชั้นหินรอบๆตัว ซึ่งทำให้เกิดเสียงที่คล้ายกับเสียงสวดมนต์และทำให้สามารถหาตัวได้

คโธเนียนสื่อสารกันด้วยโทรจิตและบูชา ชุดด์ เมล  ซึ่งเป็นคโธเนียนที่มีขนาดใหญ่โตถึงหนึ่งไมล์
# รางวัลพระราชทานพระสุรัสวดี ครั้งที่ 26 ประจำปี พ.ศ. 2545
รางวัลพระราชทานพระสุรัสวดี ครั้งที่ 26 ประจำปี พ.ศ. 2545 จัดขึ้นโดยสมาคมผู้สื่อข่าวบันเทิงแห่งประเทศไทย

 ผู้ได้รับรางวัล 

 ภาพยนตร์ยอดเยี่ยม - มนต์รักทรานซิสเตอร์ โดย บริษัทไฟว์สตาร์ โปรดักชั่น จำกัด
 ผู้แสดงนำชายยอดเยี่ยม - ศุภกรณ์ กิจสุวรรณ จาก มนต์รักทรานซิสเตอร์
 ผู้แสดงนำหญิงยอดเยี่ยม - สิริยากร พุกกะเวส จาก มนต์รักทรานซิสเตอร์
 ผู้แสดงประกอบชายยอดเยี่ยม - ฉัตร มงคลชัย จาก ตำนานกระสือ
 ผู้แสดงประกอบหญิงยอดเยี่ยม - หทัยทิพย์ ศรีสังข์ จาก ธรณีกรรแสง 
 ผู้กำกับภาพยนตร์ยอดเยี่ยม - เป็นเอก รัตนเรือง จาก มนต์รักทราซิสเตอร์
 ดาวรุ่งชายยอดเยี่ยม - วัชระ ตังคะประเสริฐ จาก ขุนแผน
 ดาวรุ่งหญิงยอดเยี่ยม - ลักขณา วัฒนวงส์ศิริ จาก ตำนานกระสือ
 ดาวร้ายยอดเยี่ยม - ชาณีย์ ยอดไทย จาก ผีหัวขาด
 ผู้แสดงบทตลกยอดเยี่ยม - ชูศรี เชิญยิ้ม จาก ผีหัวขาด
 บทภาพยนตร์ยอดเยี่ยม - จิระ มะลิกุล จาก 15 ค่ำ เดือน 11
 ภาพยนตร์ส่งเสริมสังคม-วัฒนธรรมและการท่องเที่ยว ได้แก่ 15 ค่ำ เดือน 11
 ภาพยนตร์ยอดนิยม ได้แก่ ผีหัวขาด โดย บริษัทพระนครฟิล์ม

 รางวัลพิเศษ 
 พระสุรัสวดี ศิลปินดีเด่นต่อต้านยาเสพย์ติด ได้แก่ กุลสตรี ศิริพงศ์ปรีดา
# ร็อบ โลว์
โรเบิร์ต เฮปเลอร์ "ร็อบ" โลว์  เกิดเมื่อวันที่ 17 มีนาคม ค.ศ. 1964 เป็นนักแสดงชาวอเมริกัน โลว์มีชื่อเสียงจากการแสดงในภาพยนตร์เรื่อง The Outsiders และ St. Elmo's Fire โลว์เป็นที่รู้จักในการแสดงในบทบาท แซม ซีบอร์นใน The West Wing และบทโรเบิร์ต แม็กแคลลิสเตอร์ ในซีรีส์ Brothers & Sisters
# คาดเชือก
คาดเชือก เป็นภาพยนตร์ไทย ออกฉายในปี พ.ศ. 2527 เป็นผลงานกำกับภาพยนตร์เรื่องแรกของบัณฑิต ฤทธิ์ถกล สร้างมาจากเรื่องจริงของวงการมวยคาดเชือกhttp://www.siamzone.com/board/view.php?sid=1199592 นำแสดงโดยสรพงษ์ ชาตรี, นิรุตต์ ศิริจรรยา, หม่อมหลวงสุรีย์วัล สุริยง และมยุรา ธนะบุตรhttp://www.thaifilmdb.com/th/tt01043 ภาพยนตร์เรื่องนี้บัณฑิต ได้ความช่วยเหลือจากเพื่อนในการกู้เงินมาทำภาพยนตร์ ใช้ทุนประมาณ 2 ล้านบาท เข้าฉายในกรุงเทพฯ ทำเงินไปเพียง 2-3 แสนบาท แต่สามารถขายสาย ทำให้ขาดทุนไม่มากนัก
ภาพยนตร์เรื่องนี้ได้รับรางวัลพระสุรัสวดี พ.ศ. 2527 ในสาขาผู้แสดงสมทบชายยอดเยี่ยม (ชาลี อินทรวิจิตร) และพากย์ชายยอดเยี่ยม (รอง เค้ามูลคดี) 

และในปี พ.ศ. 2558 ถูกนำมาสร้างเป็นละครโทรทัศน์ทางสถานีโทรทัศน์สีกองทัพบกช่อง 7 ผลิตโดย บริษัท ดีด้า วิดีโอ โปรดักชั่น จำกัด

 เรื่องย่อ 
เมื่อบุญสม (สรพงษ์ ชาตรี/มิกค์ ทองระย้า)  นักเลงเก่าและเป็นนักมวยคาดเชือก  ที่เคยชกคนจนตายออกจากคุกก็กลับมา  เป็นปลัดที่บ้านเกิดตัวเองแต่ไม่ได้รับการยอมรับจากชาวบ้านเพราะเขาเคยทำไม่ดีไว้เยอะ  แต่การกลับมาครั้งนี้เขาพยายามทำทุกอย่าง  เพื่อความสงบสุขของคนในหมู่บ้านพยายามปราบปรามยาเสพติด โดยมีปลัดธนู (นิรุตต์ ศิริจรรยา/เคลลี่ ธนะพัฒน์) คอยให้ความช่วยเหลือ จนได้รับการยอมรับจากชาวบ้านและตำรวจที่เคยดูถูกปลัดบุญสมไว้
# มอลลี ริงวอลด์
มอลลี แคทลีน ริงวอลด์  เกิดเมื่อวันที่ 18 กุมภาพันธ์ ค.ศ. 1968 เป็นนักแสดง นักร้องและนักเต้นชาวอเมริกัน เธอมีชื่อเสียงในหมู่ผู้ชมวัยรุ่นในคริสต์ทศวรรษ 1980 ในผลงานภาพยนตร์ของจอห์น ฮิวส์ เรื่อง Sixteen Candles (1984), The Breakfast Club (1985), and Pretty in Pink (1986) เธอกลับมาทำงานแสดงอีกครั้งกับบท แอน เจอร์เกนส์ ในรายการครอบครัวทางช่องเอบีซี เรื่อง The Secret Life of the American Teenager
# คีย์ (นักร้อง)
คีย์  หรือชื่อจริงว่า คิม คี-บ็อม (; 23 กันยายน ค.ศ. 1991) เป็นสมาชิกของชายนี สังกัดเอสเอ็มเอนเตอร์เทนเมนต์

 ผลงานทางการแสดง (Filmography) 

 ภาพยนตร์ (Film) 
 ปี  เรื่อง  รับบทเป็น  รายละเอียด 2007  Attack on the Pin-Up Boys  แดนซ์เซอร์ประกอบ  2012  I AM.  ตัวเอง  สารคดีประวัติของค่าย SM Town. 2015  SMTOWN The Stage  ตัวเอง  สารคดีประวัติของค่าย SM Town.

 ละครเพลง (Musical theatre) 
 ปี  ละครเพลงเรื่อง  รับบทเป็น 2012  Catch Me If You Can  Frank Abagnale, Jr. 2013  Bonnie & Clyde  Clyde 2014  The Three Muskerteers  D’Artagnan 2014  Zorro  Zorro 2015  School OZ  David 2015  Chess  Anatoly 2015  In The Heights  Usnavi

 ละครเวที (Play theatre) 
 ปี  ละครเวทีเรื่อง  รับบทเป็น 2016  Save the Green Planet  Lee Byeong-gu

 ละครโทรทัศน์ (Drama) 
 ปี เรื่อง รับบท ช่อง 2011  Moon Night 90  Lee Hyun Do  Mnet 2012  Salamander Guru and The Shadows  (cameo)  SBS 2016  Drinking Solo  (Kim Keybum)  TVN2017The GuardiansGong Kyung-sooMBC

 รายการโทรทัศน์ (Television) 
 ปี รายการรายละเอียด ช่อง 2009  Raising Idol    2010  Love Pursuer Ep. 6  Munhwa Broadcasting Corporation  MBC 2013  SHINee Wonderful Day  สมาชิกทั้งหมด MBC 2014  We Got Married Globle Edition   "ร่วมกับ ยากิ อาริสะ" MBC 2015  MC M Countdown  "ร่วมกับจองชิน CN Blue,จูเนียร์และแบมแบมGot7" Mnet 2015  My Little  Television  ดำเนินรายการคนเดียว MBC 2015  Key Know How  ดำเนินรายการคนเดียว  Mnet

 อัลบั้มเพลง 
 2008: Replay (มินิอัลบั้ม)
 2008: The 1st Album "The SHINee World"
 2008: The 1st Album Repackage 'AMIGO'
 2009: Romeo (มินิอัลบั้ม)"
 2009: 2009,Year Of Us (มินิอัลบั้ม)"
 2010: The 2nd Album "Lucifer"
 2010: The 2nd Repackage "Hello"
 2012: Sherlock (มินิอัลบั้ม)
 2013: The 3rd Album "Chapter 1 : The Misconceptions of You "Dream Girl"
 2013: The 3rd Album "Chapter 2 : The Misconceptions of Me  "Why So Serious ?"
 2013: The 3rd Album Repackege "The Misconceptions of us"
 2013: Everybody (มินิอัลบั้ม)
 2014: To Heart (มินิอัลบั้ม) [Key(SHINee)& Woohyun(Infinite)]
 2015: SHINee The 4th Album "Odd"
 2015: The 4th Album Repackage 'Married To The Music'
2021: Don’t call me
2021:Atlantics (Repackgage)
# รางวัลพระราชทานพระสุรัสวดี ครั้งที่ 25 ประจำปี พ.ศ. 2544
รางวัลพระราชทานพระสุรัสวดี ครั้งที่ 25 ประจำปี พ.ศ. 2544 จัดขึ้นโดยสมาคมผู้สื่อข่าวบันเทิงแห่งประเทศไทย เมื่อวันอาทิตย์ที่ 27 มกราคม พ.ศ. 2545 ณ หอประชุมใหญ่ กรมประชาสัมพันธ์ มีภาพยนตรืส่งเข้าร่วมประกวด 10 เรื่อง คือ กรทอง, มือปืน/โลก/พระ/จัน, โกล (คลับ).. เกมล้มโต๊ะ, เชอรี่ แอนน์, แม่เบี้ย, ข้างหลังภาพ, ขวัญ-เรียม, จัน ดารา, 14 ตุลา สงครามประชาชน และ 9 พระคุ้ม ครอง ส่วนภาพยนตร์ สุริโยไท ผู้สร้างประกาศถอนตัวไม่เข้าร่วมตั้งแต่แรกhttp://www.siamzone.com/movie/news/index.php?id=462 

 ผู้ได้รับรางวัล 
   ภาพยนตร์ยอดเยี่ยมรางวัลพิเศษ - สุริโยไท
  ภาพยนตร์ยอดนิยม (ทำรายได้สูงสุดตั้งแต่วันที่เข้าฉาย-วันประกาศผล) - สุริโยไท
  ภาพยนตร์ยอดเยี่ยม - 14 ตุลาฯ สงครามประชาชน สร้างโดยไฟว์สตาร์และบีอีซี เทโร เอนเตอร์เทนเมนท์
  ผู้กำกับภาพยนตร์ยอดเยี่ยม - บัณฑิต ฤทธิ์ถกล จาก 14 ตุลาฯ สงครามประชาชน
  ดารานำชายยอดเยี่ยม - สมชาย เข็มกลัด จาก มือปืน/โลก/พระ/จัน
  ดารานำหญิงยอดเยี่ยม - คาร่า พลสิทธิ์ จาก ข้างหลังภาพ
  ตุ๊กตาเงินดาวรุ่งฝ่ายชาย - ปราบ ยุทธพิชัย จาก เชอร์รี่ แอน
  ตุ๊กตาเงินดาวรุ่งฝ่ายหญิง -  ไพลิน พิจิตรอำพล จาก มือปืน/โลก/พระ/จัน
  นักแสดงประกอบชายยอดเยี่ยม - เทพ โพธิ์งาม จาก มือปืน/โลก/พระ/จัน
  นักแสดงประกอบหญิงยอดเยี่ยม - วิภาวี เจริญปุระ จาก จัน ดารา
  ผู้แสดงบทร้ายยอดเยี่ยม - อาคเนย์ บุญทรง จาก เชอร์รี่ แอน
  ผู้แสดงบทตลกยอดเยี่ยม - ถั่วแระ เชิญยิ้ม จาก มือปืน/โลก/พระ/จัน
  บทภาพยนตร์ยอดเยี่ยม - บัณฑิต ฤทธิ์ถกล และ เสกสรร ประเสริฐกุล จาก 14 ตุลาฯสงครามประชาชน
  บทภาพยนตร์ดัดแปลงยอดเยี่ยม - ศิริพัฒน์ เผ่าบุญเกิด จาก จัน ดารา
  เทคนิคภาพยนตร์ยอดเยี่ยม - ลำเนาว์ สุดโต จาก แม่เบี้ย
  ผู้กำกับคิวบู๊ยอดเยี่ยม - กวี สิริคะเนรัตน์ จาก มือปืน/โลก/พระ/จัน
  กำกับภาพยอดเยี่ยม - ธีระวัฒน์ รุจินธรรม จาก 14 ตุลาฯสงครามประชาชน
  กำกับศิลป์ยอดเยี่ยม - เอก เอี่ยมชื่น จาก จัน ดารา
  ตัดต่อและลำดับภาพยอดเยี่ยม - กิตติกร เลียวศิริกุล และ สุทธิพร ทับทิม จาก โกลคลับ เกมล้มโต๊ะ
  เพลงนำภาพยนตร์ยอดเยี่ยม - กีรติ จาก ข้างหลังภาพ
  ดนตรีประกอบภาพยนตร์ยอดเยี่ยม - ชาติชาย คงประภาพันธ์ จาก จัน ดารา
  บันทึกเสียงยอดเยี่ยม - ชาย คงสิระวัฒน์ จาก 14 ตุลาฯ สงครามประชาชน
  แต่งหน้าและทำผมยอดเยี่ยม - เบญจวรรณ สร้อยอินทร์ และ พรเพ็ญ ชัยชนะ จาก จัน ดารา
  ออกแบบและจัดเครื่องแต่งกายยอดเยี่ยม - พราวเพลิน ตั้งมิตรเจริญ จาก จัน ดารา
# เดสเพลโตซอรัส
เดสเพลโตซอรัส  เป็นเทอโรพอดในวงศ์ไทรันโนซอรอยเดีย (Tyrannosauroidea) ที่อาศัยอยู่ทางตะวันตกของทวีปอเมริกาเหนือ เมื่อประมาณ 77 ถึง 74 ล้านปีก่อนในยุคครีเทเชียส ซากฟอสซิลพบในรัฐอัลเบอร์ต้า และรัฐมอนแทนาเป็นส่วนใหญ่

เดสเพลโตซอรัส เป็นไดโนเสาร์ในวงส์เดียวกับไทรันโนซอรัส ที่มีคุณสมบัติกะโหลกใหญ่พันคม เช่นเดียวกับเทอโรพอดในวงศ์ไทรันโนซอรอยเดียอื่น

 ลักษณะ 
left|thumb|304x304px|ขนาดของเดสเพลโตซอรัสในแต่ละสกุลเมื่อเทียบกับมนุษย์
เดสเพลโตซอรัส มีขนาดความยาวประมาณ 9 เมตร (27 ฟุต) และมีน้ำหนักอยู่ระหว่าง 1.8 ตันถึง 3.8 ตัน กะโหลกมีขนาดใหญ่วัดความยาวได้ 1 เมตร (3.3ฟุต) มีโพรงช่องเปิดขนาดใหญ่ในกะโหลกศีรษะมีส่วนช่วยในการลดน้ำหนักตัวและเป็นที่ อยู่ของกล้ามเนื้อที่ยึดติดในกะโหลกเหมือนในไดโนเสาร์กินเนื้อทุกชนิด ฟันมีทั้งหมดหกสิบซี่มีลักษณะคล้ายรูปไข่ มีคุณสมบัติกะโหลกทั่วไปคล้ายกับไทรันโนซอรัส คอมีลักษณะเป็นรูปทรงตัว S เพื่อสนับสนุนกะโหลก เดสเพลโตซอรัสมีสัดส่วนของกระดูกแขนยาวที่สุดในสัดส่วนของร่างกายเมื่อเทียบกับ ไทรันโนซอรอยเดียอื่นด้วยกัน หางยาวและมีน้ำหนักเพื่อทำหน้าที่เป็นตัวถ่วงกะโหลกศีรษะเพื่อรักษาสมดุลของร่างกาย
 การค้นพบ 
ตัวอย่างแรกที่ค้นพบมีชื่อว่า CMN 8506 เป็นโครงกระดูกบางส่วนรวมถึงกะโหลกศีรษะ, เชิงกราน, กระดูกขาอ่อนและกระดูกสันหลังจากคอ ขุดพบในปี ค.ศ. 1921 โดย ชาร์ลส เซมเบิร์ก มอร์ทราน ที่คิดว่ามันเป็นชนิดใหม่ของกอร์โกซอรัส แต่ในปี ศ.ส.1970 เดล รัสเซล ได้ให้ชนิดได้อธิบายและให้สกุลใหม่ เดสเพลโตซอรัส (Daspletosaurus จากกรีกδασπλητo-/daspleto-ลำต้น ('ตกใจ') และσαυρος sauros (กิ้งก่า') นอกเหนือจากนี้ยังมีตัวอย่างที่มีชื่อเสียงอื่น ๆ โครงกระดูกที่พบในปี 2001 ซึ่งมีความสมบูรณ์ ตัวอย่างฟอสซิลทั้งสองถูกขุดพบจากชั้นหินฟอสซิลโอลด์แมน ฟอร์เมชั่นthumb|Daspletosaurus torosus ที่กินอาหารบนเซราทอปเซียน|center|305x305px
# โทนี เคอร์ติส
โทนี เคอร์ติส  เกิดเมื่อวันที่ 3 มิถุนายน ค.ศ. 1925 เป็นนักแสดงชาวอเมริกัน เขารับบทการแสดงอันหลากหลาย ตั้งแต่ตลกเบาๆ อย่างเช่นเป็นนักดนตรีที่หนีออกจากแก๊งอันธพาลใน Some Like It Hot ไปจนถึงบทดราม่าหนัก ๆ อย่างเช่นใน The Defiant Ones ซึ่งทำให้เขาได้รับการเสนอชื่อเข้าชิงรางวัลออสการ์ในสาขา นักแสดงนำชายยอดเยี่ยม และตั้งแต่ปี 1949 เป็นต้นมา เขาแสดงในภาพยนตร์มากกว่า 100 เรื่อง และยังแสดงในละครโทรทัศน์ด้วย
# เออร์รอล ฟลิน
เออร์รอล เลสลี ทอมสัน ฟลิน (, 20 มิถุนายน ค.ศ. 1909 – 14 ตุลาคม ค.ศ. 1959) เป็นนักแสดงชาวอเมริกันเชื้อสายออสเตรเลีย เป็นหนึ่งในนักแสดงชายที่มีชื่อเสียงในยุคทองของภาพยนตร์ฮอลลีวูดยุคคลาสสิก เป็นที่รู้จักจากการรับบทบาทนักแสดงนำคู่กับ โอลิเวีย เดอ แฮวีลันด์ในภาพยนตร์ที่ประสบความสำเร็จหลายเรื่อง โดยเฉพาะกับการรับบท โรบินฮูด ของเขาในเรื่อง โรบินฮู้ด จอมโจรผจญภัย (1938) ที่ได้รับการยกย่องจากสถาบันภาพยนตร์อเมริกัน ให้เป็นหนึ่งใน 18 การแสดงบทฮีโร่ที่ยิ่งใหญ่ที่สุดตลอดกาลของวงการภาพยนตร์อเมริกันมาจนถึงปัจจุบัน อย่างไรก็ตามเขาเป็นนักแสดงชายที่มักจะถูกกล่าวถึงเรื่องการใช้ชีวิตส่วนตัวที่มีอุปนิสัยเจ้าชู้และมีแนวความคิดเชิงรตินิยม (Hedonism) ที่มักจะแสวงหาความสุขส่วนตัวอย่างเปิดเผยตลอดจนมีการใช้ชีวิตที่หรูหราฟุ่มเฟือย

ฟลิน เสียชีวิตอย่างกะทันหันที่ประเทศแคนาดาในปี ค.ศ. 1959 จากภาวะกล้ามเนื้อหัวใจตายเนื่องจากโรคเส้นเลือดหัวใจตีบ, โรคตับแข็งและ โรคไขมันพอกตับ อันเกิดจากการใช้ชีวิตของเขาที่มักจะดื่มสุราและสูบบุหรี่จัด
# จอห์นนี ไวส์มึลเลอร์
จอห์นนี ไวส์มึลเลอร์ (2 มิถุนายน ค.ศ. 1904 – 20 มกราคม ค.ศ. 1984) เป็นนักว่ายน้ำ นักแสดงชาวเยอรมัน-อเมริกัน ที่เกิดในออสเตรีย-ฮังการี ไวส์มึลเลอร์ถือเป็น 1 ในนักว่ายน้ำที่ดีที่สุดในโลกในคริสต์ทศวรรษ 1920 เขาได้รับเหรียญทองกีฬาโอลิมปิก 5 เหรียญ เหรียญทองแดง 1 เหรียญ เขาชนะการแข่งขันยูเอสเนชันนอลแชมเปียนชิป 52 ครั้ง และทำสถิติโลก 67 ครั้ง หลังจากอาชีพนักว่ายน้ำ เขาแสดงในภาพยนตร์ ถือเป็นนักแสดงคนที่ 6 ที่รับบทเป็นทาร์ซานในภาพยนตร์ จากบทบาทนี้ เขาแสดงในภาพยนตร์ 12 เรื่อง จากบททาร์ซานที่มีนักแสดงรับบทกันหลายคน แต่ไวส์มึลเลอร์ถือเป็นคนที่เป็นที่รู้จักมากที่สุดในบทนี้ กับเสียงหอนของทาร์ซานที่ยังมีใช้ในภาพยนตร์ปัจจุบัน
# สเตอร์ลิง เฮย์เดน
สเตอร์ลิง เฮย์เดน  (26 มีนาคม ค.ศ. 1916 - 23 พฤษภาคม ค.ศ. 1986) เป็นนักแสดงชาวอเมริกัน และนักเขียน จากบทนำในอาชีพของเขา เขามักแสดงในภาพยนตร์คาวบอยและหนังฟิล์มนัวร์ อย่างเช่นใน Johnny Guitar, The Asphalt Jungle และ The Killing ต่อมาเขารับบท แจ็ก ดี. ริปเปอร์ ใน Dr. Strangelove or: How I Learned to Stop Worrying and Love the Bomb (1964) เขายังรับบทเป็นตำรวจชาวไอร์แลนด์ในบท กัปตันแม็กคลัสกีย์ ในภาพยนตร์ของแฟรนซิส ฟอร์ คอปโปลา เรื่อง The Godfather ในปี 1972 เขามีความสูง 6 ฟุต 5 นิ้ว (196 ซม.) ถือเป็น 1 ในนักแสดงนำที่สูงที่สุดตลอดกาล
# ทาร์ซาน
ทาร์ซาน  เป็นตัวละครในบทประพันธ์ เป็นเด็กที่ถูกทอดทิ้ง และเติบโตในป่าแอฟริกา ได้รับการเลี้ยงดูโดยลิง ที่ชื่อ Mangani ตัวละครทาร์ซานสร้างขึ้นโดยเอ็ดการ์ ไรซ์ เบอร์โรส์ โดยปรากฏในบทประพันธ์ครั้งแรกในชื่อ Tarzan of the Apes (เผยแพร่ในนิตยสารในปี  ค.ศ. 1912) จากนั้นมีภาคต่อ 25 ภาค รวมถึงมีบทประพันธ์โดยนักเขียนอื่นอีก 3 เล่ม ตัวละครนี้ยังมีเผยแพร่ในสื่ออื่นๆ อย่างนับไม่ถ้วน ทั้งภาพยนตร์ การ์ตูน หนังสือ เป็นต้น
# โบกุ โนะ ไอดอล
โบกุ โนะ ไอดอล  (แปลเป็นไทยได้ว่า "ไอดอลของผม") เป็นเรื่องสั้นที่เขียนและแต่งเรื่องโดย มิซึกิ คาวาชิตะ ลงใน โชเน็นจัมป์รายสัปดาห์ ของชูเอฉะ เป็นเรื่องราวของเด็กหนุ่มชื่อ ฮิราโนะ ฮารุฟูมิ ต้องเข้าไปเป็น คณะกรรมการสรรหา ไอดอล ในงานโรงเรียน ทำให้เขาได้รับหน้าที่หาไอดอลมาขึ้นคอนเสิร์ตให้ได้ จึงได้ออกตามหาสาวหน้ารักในโรงเรียนของเขาเอง

เรื่อง โบกุ โนะ ไอดอล มีทั้งหมด 2 ตอน โดยตอนที่สองใช้ชื่อว่า อะตะชิ โนะ ไอดอล  (แปลเป็นไทยได้ว่า "ไอดอลของฉัน") โดยตอนแรกจะเป็นตอนของ ฮารุฟูมิ พระเอกของเรื่อง และตอนที่สองเป็นตอนของ ไอซาวะ โมโมกะ นางเอกของเรื่อง

 เนื้อเรื่อง 
 โบกุ โนะ ไอดอล 
เด็กหนุ่มชื่อ ฮิราโนะ ฮารุฟูมิ ต้องเข้าไปเป็นคณะกรรมการสรรหาไอดอลของงานโรงเรียน อย่างกะทันหัน โดยการหาไอดอลมาขึ้นแสดงในคอนเสิร์ตของงานโรงเรียน ตอนแรกเขาได้ไปถาม ไอซาวะ โมโมกะ เพื่อนบ้านและเพื่อนสมัยเด็กของเขา ว่าอยากเป็นไอดอลหรือเปล่า แต่พอได้ยินว่าต้องร้องเพลงในงานโรงเรียนก็ปฏิเสธทันที หลังจากนั้นเขาได้เข้าไปหา เด็กผู้หญิงที่สวยๆ ในโรงเรียนแต่ก็โดน ปฏิเสธทุกครั้ง วันหนึ่งระหว่างที่เขาอยู่ในห้องอาบน้ำ ก็ได้ยินเสียงของ โมโมกะ ร้องเพลงในห้องน้ำ จนเขาต้องรุดออกจากห้องน้ำ แล้ววิ่งไปยังห้องน้ำของบ้านโมโมกะ วันต่อมา เขาได้ไปขอร้องให้โมโมกะ มาเป็นไอดอลแต่ก็โดนปฏิเสธทุกครั้ง จนสุดท้ายเขาก็ตัดสินใจที่จะแต่งหญิงแล้วขึ้นเวทีเอง แล้วระหว่างที่ฮารุฟูมิซ้อมอยู่ที่บ้าน โมโมกะ ก็บังเอิญเห็นเขาแต่งหญิงซ้อมอยู่ในห้องนอน จนเธอต้องถามว่าทำอะไรอยู่ และก็ได้รู้ว่า ฮารุฟูมิ จะขึ้นแสดงเอง เพราะว่าเธอปฏิเสธไป และจะไม่ดึงดันให้เธอขึ้นแสดงอีก เพราะไม่อยากให้เธอทำหน้าเศร้า อยากเห็นหน้าของเธอที่ยิ้มแย้มอีก และในวันงานโรงเรียน ก่อนที่จะถึงเวลาแสดง ฮารุฟูมิก็หาชุดของเขาไม่เจอ ในเวลานั้น โมโมกะก็มายืนอยู่ข้างหลังเขาแล้วตะโกนว่า "ขอโทษที่มาสาย" และบอกกับฮารุฟูมิว่า เธอจะขึ้นแสดงเอง และเมื่อขึ้นแสดงก็ทำให้ทุกคนในงานโรงเรียนต้องตื่นตลึงราวกับว่าเธอเป็นไอดอลจริงๆ อะไรอย่างนั้น
 อะตะชิ โนะ ไอดอล 
เป็นเรื่องราวของ ไอซาวะ โมโมกะ หลังจากวันที่เธอขึ้นแสดงในงานโรงเรียน จนถึงขั้นทำให้เธอมีแฟนคลับเป็นของตัวเอง และมี ฮิราโนะ ฮารุฟูมิ เป็นคนคอยกันเธอจากพวกแฟนคลับของเธอ ทำให้เธอรู้สึกว่าชอบ ฮารุฟูมิ ขึ้นมา จนอยากจะสารภาพรักกับเขา แต่ระหว่างที่เธอกำลังจะสารภาพรัก ก็จะมีปัญหาเขามาขว้างเธอตลอด อย่างเช่น กัดลิ้นตัวเอง หรือมีแฟนคลับเข้ามาทักเธอ ในเหตุการณ์ที่แฟนคลับเขามาหาเธอ จนฮารุฟูมิโดนพวกแฟนคลับหาเรื่อง แต่ฮารุฟูมิก็พาเธอหนีไปจากพวกแฟนคลับ และระหว่างเธอหลบพวกแฟนคลับอยู่นั้น ฮารุฟูมิก็บอกกับเธอว่า ไม่น่าให้เธอไปเป็นไอดอลเลย น่าจะให้ตัวเขาเองรู้ว่า เธอน่ารักคนเดียวก็พอแล้ว เมื่อหันไปก็เห็นว่าโมโมกะกำลังหลับอยู่ เขาจึงจะจูบเธอทันใดนั้นเธอก็ตื่นขึ้นมาแล้วเอาหัวชนเข้ากับ ฮารุฟูมิจนเขาสลบไป

 ตัวละคร 
 ฮิราโนะ ฮารุฟูมิ
  
 ไอซาวะ โมโมกะ
 

  อ้างอิง 
Manga Fox: Boku no Idol (KAWASHITA Mizuki) Manga Series
# ดาวีด แกตา
ปีแยร์ ดาวีด แกตา  เกิดวันที่ 7 พฤศจิกายน ค.ศ. 1967 เป็นโปรดิวเซอร์เพลง ดีเจ และนักแต่งเพลงชาวฝรั่งเศส ผลงานของเขาสามารถขายได้มากกว่า 9 ล้านอัลบั้มและ 30 ล้านซิงเกิลทั่วโลก ในปี 2013 บิลบอร์ดจัดอันดับให้เพลงของเขา "When Love Takes Over" เป็นผลงานเพลงแดนซ์ป๊อปอันดับหนึ่งตลอดกาล

ชีวิตในวัยเด็ก
ปีแยร์ ดาวีด แกตา เกิดที่กรุงปารีส ประเทศฝรั่งเศส พ่อของเขาชื่อว่า ปีแยร์ แกตา เป็นนักสังคมวิทยาชาวฝรั่งเศสเชื้อสายอิตาลี มาจากครอบครัวชาวยิวโมร็อกโก ส่วนแม่ของเขามีเชื้อสายเบลเยียม

อาชีพ
เขาปล่อยผลงานอัลบั้มแรกของเขา Just a Little More Love ในปี 2002 โดยมีอัลบั้มต่อมา Guetta Blaster ในปี 2004 และ Pop Life ในปี 2007  แกตาประสบความสำเร็จอย่างมากด้วยอัลบั้มปี 2009 ของเขา One Love โดยมีเพลงดังมากมาย เช่น "When Love Takes Over", "Gettin' Over You", "Sexy Bitch" และ "Memories" โดยสามเพลงแรกติดอันดับหนึ่งเพลงยอดนิยมในสหราชอาณาจักร 

อัลบั้มปี 2011 Nothing but the Beat ประสบความสำเร็จอย่างต่อเนื่องโดยมีเพลงดังอย่าง "Where Them Girls At", "Little Bad Girl", "Without You", "Titanium" และ "Turn Me On" โดยเขาได้รับการขนานนามว่าเป็น "ตัวพ่อแห่งวงการเพลงอีดีเอ็ม"